Geastrum pectinatum

Un pissacan: ël Geastrum pectinatum 

 Descrission 
Fonz ëd diàmetr fin a 70 mm, part da fòra faita a steila, pa da drinta faita a bala. La bala a l'ha na gamba, a l'é farinosa, globosa e 'dcò un pòch sgnacà, prima bes peui brunastra, ël përtus a la sima a l'é cònich e strià. A patiss nen l'eva.
La carn a l'é ciaira da giovo peui brunastra e povrosa.
La part da fòra a l'é faita a steila, con 5-8 ponte, che sovens a fan d'autre ponte, a son sirà vers ël bass, a fan pont e a àusso tut ël fonz. A son grise da dzora, peui brun-rossastr.

 Ambient 
A chërs ant ij bòsch ëd conìfere, tut l'ann.

 Comestibilità 

Sensa anteresse alimentar.

 Arferiment bibliogràfich për chi a veul fé dj'arserche pì ancreuse 

 Geastrum pectinatum Persoon

Categorìa:Geastrum